Legal Document

Category: 384

Text:
4. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ.16900/2550/76 της 17/24 Ιουν.  1976 (ΦΕΚ Β΄ 828) Περί τροποποιήσεως και κωδικοποιήσεως εις ενιαίον κείμενον των εν ισχύϊ κανονιστικών αποφάσεων, περί χορηγήσεως αδειών κυκλοφορίας λεωφορείων Ι.Χ. Έχοντες υπ’ όψει: 1.Τας διατάξεις της παρ. 2 του άρθρ. 1 του Ν.Δ. 304/69 (ΦΕΚ 195/69, Α΄ τεύχος) «περί μεταφοράς προσώπων δια λεωφορείων αυτοκινήτων ιδιωτικής χρήσεως». 2.την ανάγκην τροποποιήσεως και κωδικοποιήσεως εις ενιαίον κείμενον των εν ισχύϊ ημετέρων κανονιστικών αποφάσεων δια την χορήγησιν αδείας κυκλοφορίας λεωφορείων αυτοκινήτων ιδιωτικής χρήσεως, αποφασίζομεν: Δικαιούμενα πρόσωπα Άρθρ.1.-Άδεια κυκλοφορίας λεωφορείων αυτοκινήτων ιδιωτικής χρήσεως δια την μεταφοράν προσώπων άνευ καταβολής κομίστρου χορηγείται επ’ ονόματι: α)Κοινωφελών Οργανισμών ή Ιδρυμάτων. β)Σχολείων στοιχειώδους και μέσης εκπαιδεύσεως (Γενικής, Τεχνικής και Επαγγελματικής) ή σχολικών Εφορειών. γ)Ξενοδοχειακών Επιχειρήσεων, κοινοπραξίας ή συνεταιρισμών Ξενοδόχων. δ)Αεροπορικών Επιχειρήσεων. ε)Βιομηχανικών επιχειρήσεων εργοληπτικών Δημοσίων Έργων επιχειρήσεων, Ναυπηγείων, ως και επιχειρήσεων εκμεταλλεύσεως ορυχείων ή μεταλλείων. ς) επιχειρήσεων εκμεταλλεύσεως ιαματικών πηγών και επιχειρήσεων Καζίνων. ζ)Επιχειρήσεων παραγωγής κινηματογραφικών ταινιών εν Ελλάδι. η)Παιδικών Σταθμών και Ιδρυμάτων εν γένει και Κέντρων απροσαρμόστων παίδων. «θ)Πρωτοβαθμίων γεωργικών συνεταιρισμών του άρθρ. 1 του Νόμ. 921/1970 «περί γεωργικών συνεταιρισμών». Η περίπτ. θ προστέθηκε ως άνω από το άρθρ. 1 της 25193/1347/14-22 Ιουλ. 1983 (ΦΕΚ Β΄ 423) απόφ. Υπ. Συγκοινωνιών. Απαιτούμενα δικαιολογητικά Άρθρ.2.-1.Άδεια κυκλοφορίας λεωφορείου αυτοκινήτου ιδιωτικής χρήσεως χορηγείται υπό των κατά τόπους περιφερειακών υπηρεσιών του Υπουργείου Μεταφορών και Επικοινωνιών εφ’ όσον υποβληθή εις ταύτας αίτησις με τα κατά περίπτωσιν δικαιολογητικά: α)Δια τους κοινωφελείς οργανισμούς και Ιδρύματα υπεύθυνος δήλωσις του αιτούντος συντεταγμένη βάσει των διατάξεων του Ν.Δ. 105/69 εις ην θα δηλούται η νόμιμος λειτουργία και το επιτελούμενον υπ’ αυτών έργον. β)Δια τα σχολεία στοιχειώδους (Δημοτικά και Νηπιαγωγεία) και μέσης εκπαιδεύσεως (Γενικής, Τεχνικής και Επαγγελματικής) ή σχολικάς εφορείας υπεύθυνος δήλωσις του αιτούντος συντεταγμένας βάσει των διατάξεων του Ν.Δ. 105/69 εις ην να δηλούται η νόμιμος λειτουργία του Σχολείου κλπ. γ)Δια τας Ξενοδοχειακάς επιχειρήσεις, κοινοπραξίας ή συνεταιρισμούς Ξενοδόχων, υπεύθυνος δήλωσις του αιτούντος συντεταγμένη βάσει των διατάξεων του Ν.Δ. 105/69, εις ην να δηλούται η νόμιμος λειτουργία του Ξενοδοχείου. δ)Δια τας Αεροπορικάς επιχειρήσεις υπεύθυνος δήλωσις του αιτούντος συντεταγμένη βάσει των διατάξεων του Ν.Δ. 105/69, εις ην να δηλούται ότι αύται εκπροσωπούνται νομίμως εν Ελλάδι. ε)Δια τας Βιομηχανικάς επιχειρήσεις, ναυπηγεία, μεταλλεία και ορυχεία υπεύθυνος δήλωσις του αιτούντος συντεταγμένη βάσει των διατάξεων του Ν.Δ. 105/69, εις ην να δηλούται η νόμιμος λειτουργία των εν λόγω επιχειρήσεων, δια δε τας εργοληπτικάς επιχειρήσεις Δημοσίων Έργων υπεύθυνος δήλωσις του αιτούντος συντεταγμένη βάσει των διατάξεων του ως άνω Ν.Δ/τος, εις ην να δηλούνται τα υπό του αιτούντος εκτελούμενα έργα (Δημόσια, Οργανισμών Κοινής Ωφελείας, Δήμων και Κοινοτήτων, Δημοτικών και Κοινοτικών Ιδρυμάτων, Νομικών προσώπων και των Επιχειρήσεων αυτών κλπ.) και η χρονική διάρκεια της εκτελέσεως των έργων. (Αντί για τη σελ. 350,73(ζ) Σελ. 350,73(η) Tεύχος ΣΤ21-Σελ. 49 Λεωφορεία ιδιωτικής χρήσεως 21.Ζ.η.3-4 ς)Δια τας επιχειρήσεις εκμεταλλεύσεως ιαματικών πηγών και εκμεταλλεύσεως Κέντρων τυχερών παιγνίων (ΚΑΖΙΝΟ) υπεύθυνος δήλωσις του αιτούντος συνετεταγμένη βάσει των διατάξεων του Ν.Δ. 105/69 εις ην να δηλούται η νόμιμος λειτουργία των εν λόγω επιχειρήσεων. ζ)Δια τας επιχειρήσεις παραγωγής κινηματογραφικών    ταινιών,    υπεύθυνος    δήλωσις   του    αιτούντος συντεταγμένη βάσει των διατάξεων του Ν.Δ. 105/69 εις ην να δηλούται η νόμιμος λειτουργία των εν λόγω επιχειρήσεων. η)Δια τους Παιδικούς Σταθμούς, Ιδρύματα εν γένει και τα Κέντρα απροσαρμόστων Παίδων, υπεύθυνος δήλωσις του αιτούντος συντεταγμένη βάσει των διατάξεων του Ν.Δ. 105/1969 εις ην να δηλούται η νόμιμος λειτουργία των. «θ)Για τους συσταθέντες και λειτουργούντες με τις διατάξεις του άρθρ. 1 του Νόμ. 921/1979 πρωτοβάθμιους γεωργικούς συνεταιρισμούς, έγγραφο ή βεβαίωση της επιθεώρησης συνεταιρισμών της Αγροτικής Τράπεζας της Ελλάδος της έδρας του συνεταιρισμού περί της υπάρξεως και νομίμου λειτουργίας των, καθώς και αντίγραφο του καταστατικού αυτών». Η περίπτ. θ΄ προστέθηκε ως άνω από το άρθρ. 2 της 25193/1347/14-22 Ιουλ. 1983 (ΦΕΚ Β΄ 423) απόφ. Υπ. συγκοινωνιών. Πλέον των ανωτέρω προβλεπομένων κατά περίπτωσιν δικαιολογητικών, δι’ απάσας τας περιπτώσεις παροχής αδείας κυκλοφορίας λεωφορείου ιδιωτικής χρήσεως δέον όπως υποβάλλωνται και τα απαιτούμενα τοιαύτα δια την απογραφήν και ταξινόμησιν του οχήματος. Όροι και περιορισμοί κυκλοφορίας  λεωφορείων αυτοκινήτων Ι.Χ. Άρθρ.3.-Τα κατ’ εφαρμογήν της παρούσης τιθέμενα εις κυκλοφορίαν λεωφορεία ιδιωτικής χρήσεως δύνανται να κυκλοφορούν καθ’ άπασαν την χώραν δια την μεταφοράν αποκλειστικώς και μόνον πρόσωπον εχόντων άμεσον σχέσιν με το επιτελούμενον, παρά των εν άρθρ. 1 προσώπων, έργον. Ειδικώς δια των Σχολικών λεωφορείων δύναται να διενεργώνται εκδρομαί των δια αυτών μεταφερομένων προσώπων εις το εξωτερικόν άπαξ του έτους. Διακρίσεις λεωφορείων αυτ/των Ι.Χ. Άρθρ.4.-1.Επί των πλαγίων πλευρών απάντων των υπό των εν άρθρ. 1 προσώπων χρησιμοποιουμένων Ι.Χ., δέον ν’ αναγράφεται ο τίτλος της επιχειρήσεως εις ην ταύτα ανήκουν. Σελ. 350,74(η) Τεύχος ΣΤ21-Σελ. 50 2.Τα υπό των Σχολείων στοιχειώδους και Μέσης εκπαιδεύσεως, παιδικών σταθμών και κέντρων απροσαρμόστων παίδων τιθέμενα εις κυκλοφορίαν λεωφορεία ιδιωτικής χρήσεως, δέον να φέρουν εξωτερικόν χρωματισμόν κίτρινον, σύμφωνον προς το  παρά ταις Υπηρεσίαις Συγκοινωνιών κατατεθειμένον υπόδειγμα, να είναι βενζινοκίνητα καινουργή ή μεταχειρισμένα προερχόμενα: α)Εκ μεταβιβάσεως υπό ομοίων επιχειρήσεων (Σχολείων, Παιδικών Σταθμών κλπ.). β)Εκ μεταβιβάσεως υπό την προϋπόθεσιν ότι, εις την περίπτωσιν ταύτην, δεν έχει παρέλθει πενταετία από του έτους κατασκευής του οχήματος. Ωσαύτως, δέον να είναι εφωδιασμένα με ειδικήν πινακίδα (κάρτα καταλληλότητος), χορηγουμένην υπό των οικείων περιφερειακών Υπηρεσιών, κατόπιν τεχνικού ελέγχου του οχήματος, όστις θα αποβλέπη, αφ’ ενός μεν εις την εξακρίβωσιν της καλής καταστάσεως του αμαξώματος, εξωτερικώς και εσωτερικώς (χρωματισμός, καθίσματα, θύραι κλπ.), αφ’ ετέρου δε εις την εξακρίβωσιν, ότι ταύτα πληρούν άπαντας τους όρους της ασφαλούς κυκλοφορίας και ειδικώτερον εις την διαπίστωσιν της καλής λειτουργίας: α)Του συστήματος πεδήσεως. β)Του συτήματος διευθύνσεως. γ)Του συστήματος φωτισμού. δ)Της ηλεκτρικής εγκαταστάσεως, ως και εις την διαπίστωσιν της καλής εγκαταστάσεως των ελαστικών κατά τας διατάξεις της υπ’ αιρθ. ΣΤ/100277/70 αποφάσεως (ΦΕΚ 72/70 τ. Β΄). Η κάρτα καταλληλότητος δέον να είναι ενδεικτικού κατ’ έτος χρώματος, φέρη τον αριθμόν κυκλοφορίας του οχήματος ως και το έτος ισχύος ταύτης, επικολλάται δε επί του κάτω δεξιού μέρους του ανεμοθώρακος του λεωφορείου δια τον ευχερέστερον υπό των αστυνομικών οργάνων έλεγχον επί της μετόπης (άνωθεν ανεμοθώρακος) και εις το οπίσθιον άνω μέρος του αμαξώματος των εν λόγω οχημάτων δέον ν’ αναγράφεται η λέξις «ΣΧΟΛΙΚΟΝ». Τα λεωφορεία αυτοκίνητα Δ.Χ. τα χρησιμοποιούμενα υπό των σχολείων και ιδρυμάτων δια την μεταφοράν μαθητών, δέον να είναι εφωδιασμένα με την ειδικήν και ενδεικτικού χρώματος πινακίδα καταλληλότητος και να φέρωσι επί της μετόπης (άνωθεν ανεμοθώρακος) και εις το οπίσθιον άνω μέρος του αμαξώματος πινακίδα με την λέξιν «ΣΧΟΛΙΚΟΝ». 21.Ζ.η.4 Λεωφορεία ιδιωτικής χρήσεως  Διάφοροι διατάξεις Άρθρ.5.-1.Άπαντα τα λεωφορεία αυτοκίνητα ιδιωτικής χρήσεως δέον να είναι εφωδιασμένα δια πυροσβεστήρων, κατά τας διατάξεις της υπ’ αριθ. ΣΤ/100278/70 αποφάσεως (ΦΕΚ 72/70/Β) ως και δια κιβωτίου φαρμακευτικών ειδών αμέσου βοηθείας. 2.Ως ανώτατον όριον ταχύτητος των υπό των Σχολείων Στοιχειώδους και Μέσης Εκπαιδεύσεως, Παιδικών Σταθμών και Κέντρων Απροσαρμόστων Παίδων τιθεμένων εις κυκλοφορίαν λεωφορείων Ι.Χ. ως και των χρησιμοποιουμένων τοιούτων δημοσίας χρήσεως δια την μεταφοράν μαθητών και τροφίμων των ως άνω Σχολείων και ιδρυμάτων ορίζεται το τοιούτον των 50 χιλ. εν τη πόλει (άρθρ. 77 ΚΟΚ) εφαρμοζομένης και εις την περίπτωσιν ταύτην της σημάνσεως δια του αριθμού (5) εντός κύκλου, λευκού χρώματος εις το όπισθεν του αμαξώματος μέρος τούτων. 3.Από της λήξεως της σχολικής περιόδου και μέχρις ενάρξεως της νέας τοιαύτης απαγορεύεται η κυκλοφορία των σχολικών λεωφορείων ιδιωτικής χρήσεως εξαιρέσει ενός εκ των διατιθεμένων παρ’ εκάστου Σχολείου λεωφορείων Ιδιωτικής χρήσεως, τοιούτου κατόπιν χορηγήσεως υπό των αρμοδίων υπηρεσιών Συγκοινωνιών ειδικού σημειώματος δι’ ου θα παρέχεται το δικαίωμα της κυκλοφορίας τούτου και κατά το μεσολαβούν από της λήξεως της σχολικής περιόδου μέχρις ενάρξεως της νέας τοιαύτης, χρονικόν διάστημα. Ωσαύτως της απαγορεύσεως κυκλοφορίας εξαιρούνται τα λεωφορεία αυτοκίνητα τα εξυπηρετούντα Σχολεία ή Ιδρύματα άτινα βάσει κρατικής αδείας λειτουργούν καθ’ όλον το έτος ως Οικοτροφεία Παιδικαί κατασκηνώσεις κλπ. 4.Προ εντός μηνός από της ενάρξεως της σχολικής περιόδου επιτρέπεται η επανακυκλοφορία των σχολικών λεωφορείων κατόπιν τεχνικού ελέγχου και εκδόσεως νέας πινακίδος καταλληλότητος. 5.Απαγορεύεται η δια σχολικών λεωφορείων αυτοκινήτων Ι.Χ. μεταφορά μαθητών της στοιχειώδους εκπαιδεύσεως άνευ καταλλήλου συνοδού ή διδασκάλου. 6.Εις περίπτωσιν διαπιστώσεως μη εφαρμογής των όρων, προϋποθέσεων και περιορισμών των τιθεμένων δια την κυκλοφορίαν των λεωφορείων αυτοκινήτων ιδιωτικής χρήσεως ως και των χρησιμοποιουμένων δια την μεταφοράν μαθητών λεωφορείων αυτοκινήτων δημοσίας χρήσεως αφαιρούνται η άδεια κυκλοφορίας και αι Κρατικαί πινακίδες τούτων, επαναχορηγούνται δε, κατόπιν επιθεωρήσεως αυτών υπό της αρμοδίας Υπηρεσίας Συγκοινωνιών. 7.Η διαπίστωσις εισπράξεως κομίστρου ή χρησιμοποιήσεως λεωφορείου δια σκοπόν διάφορον του δι’ ον ετέθη εις κυκλοφορίαν συνεπάγεται την δι’ αποφάσεως της αρμοδίας περιφερειακής Υπηρεσίας οριστικήν αφαίρεσιν της αδείας κυκλοφορίας αυτού. Αι επί του αντικειμένου τούτου υπ’ αιρθ. Δ/ 16600/72, Δ/25634/72, Δ/29902/72, Δ/18960/73, Δ/ 23490/73, Δ/25649/74 και Δ/5027/75 αποφάσεις ημών καταργούνται. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.